
 Liceul Tehnologic
”Constantin Istrati”, Municipiul Câmpina                                                                      


Nr înreg _______/_______

FIŞA POSTULUI - SECRETAR
[bookmark: _Hlk182636414]În temeiul Legii învățământului preuniversitar nr. 198/2023, cu modificările şi completările ulterioare, în temeiul contractului individual de munca înregistrat în Registrul general de evidență al salariaților cu  numărul 3/15.02.1995, se încheie astăzi, 03.09.2024, prezenta fişă a postului anexă a contractului  individual de muncă:

	Datele angajatului pe post:                                                                     

	Numele şi prenumele
	

	Specialitatea
	

	Denumirea postului
	Secretar cod COR 235909 (341903)

	Decizia de numire
	

	Încadrarea
	8 ore/zi; 40 ore/săptămână

	Studii
	

	Gradul/treapta profesională
	

	Cerinţe minime pentru ocuparea postului:

	· studii
	Superioare

	· studii specifice postului
	


	· vechime
	Se acceptă de la debutant, conform prevederilor legale în vigoare la data angajării

	
	


	· Cunoştinţe:
	Legislaţie specifică; proceduri de specialitate; utilizare programe IT de secretariat; operare MS Office (Excel, Word, etc.)

	· Abilităţi, calităţi şi aptitudini:
	Gândire analitică și sintetică; aptitudini de calcul; aptitudini de comunicare;
planificare și organizare a operaţiilor şi activităţilor; acordare și transmitere de informaţii.

	Relaţiile profesionale specifice postului:

	a) ierarhice de subordonare
	Director, Director adjunct, Secretar-șef

	b) de colaborare
	Personal didactic, 
Personal didactic auxiliar Personal administrativ

	c) de reprezentare
	Reprezintă unitatea de învăţământ la activităţi / concursuri / proiecte etc. la care participă ca delegat/participant


I. ATRIBUŢII SPECIFICE POSTULUI
1.	PROIECTAREA ACTIVITĂŢILOR
1.1.Respectarea planurilor manageriale ale școlii
- Respectă și pune în aplicare prevederile planurilor manageriale ale școlii; participă la elaborarea Planului Managerial al Compartimentului Secretariat prin formularea propunerilor privind activitățile specifice postului și asigură îndeplinirea la termen a sarcinilor repartizate de către Secretarul-Șef.
1.2.Implicarea în proiectarea activității școlii, la nivelul compartimentului
- Participă la organizarea funcţionării programului cu publicul al secretariatului (pentru elevi, părinţi, personalul unităţii de învăţământ și terți), conform programului de lucru stabilit și aprobat de conducere.
- Colaborează cu Secretarul-Șef la stabilirea circuitului documentelor la nivelul compartimentului.
1.3.Realizarea planificării calendaristice a compartimentului
- Contribuie la realizarea planificării calendaristice a activității secretariatului, prin stabilirea graficului de redactare și predare a situațiilor statistice și raportărilor repartizate de Secretarul-Șef.
- Participă la identificarea și gestionarea riscurilor specifice activităților de secretariat de care răspunde direct.
1.4.Cunoașterea și aplicarea legislatiei în vigoare
- Cunoaște, consultă și aplică în mod curent legislația școlară și generală în vigoare (legi, ordine de ministru, metodologii, regulamente, instrucțiuni).
- Sprijină Secretarul-Șef în organizarea, actualizarea și păstrarea colecției de acte normative aplicabile activității unității de învățământ.
1.5.Folosirea tehnologiei informatice în proiectare
- Utilizează produsele software din dotarea unităţii (platforme naționale – SIIIR, EDUSAL, REVISAL/REGES, platforme de management școlar, pachetul Office etc.) pentru realizarea atribuțiilor specifice.
- Întocmește în format electronic situațiile, centralizatoarele și documentele necesare procesului instructiv-educativ și activităților curente de secretariat, la solicitarea Secretarului-Șef sau a conducerii.
2.REALIZAREA ACTIVITĂŢILOR 
2.1.Organizarea documentelor oficiale.
- Preluarea și transmiterea informațiilor la nivelul unității de învățământ, conform dispozițiilor Secretarului Șef/conducerii.
- Culegerea datelor, întocmirea, actualizarea și gestionarea bazelor de date specifice activității de secretariat.
- Redactarea și pregătirea pentru transmitere a situațiilor statistice și a celorlalte categorii de documente solicitate de către autorități, precum și a corespondenței unității, sub îndrumarea Secretarului Șef.
- Preluarea dosarelor personale ale elevilor, verificarea completitudinii acestora, înscrierea elevilor și operarea modificărilor privind mișcarea elevilor pe baza hotărârilor Consiliului de Administrație.
- Participarea la pregătirea și desfășurarea tehnică a examenelor naționale și a concursurilor de ocupare a posturilor vacante, conform atribuțiilor repartizate de Secretarul Șef sau președintele comisiei.
- Completarea, operarea și păstrarea în condiții de securitate a documentelor referitoare la situația școlară a elevilor și sprijinirea Secretarului Șef la tehnoredactarea statelor de funcții.
- Completarea și pregătirea pentru eliberare a actelor de studii și a documentelor școlare, precum și ținerea evidenței acestora, în conformitate cu prevederile regulamentului privind regimul juridic al actelor de studii aprobat prin ordin al ministrului educației.
- Selecția, ordonarea și evidența documentelor în vederea depunerii la Arhivele Naționale după expirarea termenelor de păstrare stabilite prin Nomenclatorul arhivistic / Indicatorul termenelor de păstrare.
- Aplicarea și păstrarea ștampilei unității pe documentele avizate și semnate de persoanele competente, în situația existenței deciziei directorului în acest sens.
- Tehnoredactarea și pregătirea documentelor/documentațiilor specifice compartimentului, potrivit legislației în vigoare sau solicitărilor Secretarului Șef.
- Tehnoredactarea și actualizarea dosarelor de personal ale angajaților unității de învățământ.
- Înregistrarea, clasarea și gestionarea curentă a corespondenței unității de învățământ.
2.2.Asigură ordonarea și arhivarea documentelor unității. 
- Ordonarea, îndosarierea și arhivarea curentă a documentelor produse și primite în cadrul compartimentului.
- Inventarierea documentelor, pregătirea inventarelor arhivistice și sprijinirea activității de depunere a documentelor școlare la Arhivele Naționale după expirarea termenelor de păstrare, în conformitate cu prevederile Legii Arhivelor Naționale nr. 16/1996, cu modificările ulterioare.
2.3.Gestionarea documentelor pentru resursa umană a unității (cadre didactice, personal didactic auxiliar, personal administrativ). 
- Introducerea și prelucrarea informatică periodică a datelor în programele de salarizare și REVISAL/REGES, sub coordonarea Secretarului Șef.
- Actualizarea fizică și electronică a dosarelor personale ale angajaților (didactic, didactic auxiliar și administrativ).
- Ținerea evidenței concediilor: introducerea programărilor CO, concediilor de odihnă, concediilor medicale, concediilor fără plată, ZLP, PCO.
- Întocmirea și tehnoredactarea pontajelor lunare (foilor colective de prezență) pe baza documentelor justificative.
- Tehnoredactarea proiectelor de decizii de modificare a salariului, acordare spor vechime, gradație de merit etc., în vederea avizării de către Secretarul Șef și aprobării de către Director.
- Răspunderea asupra exactității datelor introduse în programul de salarizare și REVISAL pentru operațiunile repartizate direct spre executare.
- Sprijinirea activității de calcul al drepturilor salariale sau de altă natură, în colaborare cu compartimentul Financiar-Contabil.
- Actualizarea bazei de date privind modificările salarizării, treptele, gradațiile și gradele didactice.
- Tehnoredactarea și eliberarea documentelor de personal (adeverințe, copii conform cu originalul ale actelor din dosare) pentru angajații unității, la solicitarea acestora aprobată de director și în termenul stabilit.
- Pregătirea și tehnoredactarea documentelor din dosarele de pensionare ale angajaților.
2.4.Întocmirea și actualizarea documentelor de studii ale elevilor. 
- Completarea fizică și/sau electronică a actelor de studii și a registrelor de evidență a acestora.
- Completarea foilor matricole, a cataloagelor de corigență/SN și pregătirea documentelor școlare pentru arhivare.
- Culegerea și centralizarea datelor pentru situațiile statistice ale elevilor și claselor la începutul și sfârșitul anului școlar, pe baza datelor din procesele-verbale ale Consiliului Profesoral.
- Completarea și actualizarea permanentă a registrului de evidență și înscriere a elevilor (Registrul Matricol).
- Completarea actelor de studii ale absolvenților (diplome, certificate, foi matricole).
- Verificarea preliminară și alcătuirea fizică a dosarelor elevilor înscriși la examenele naționale, punerea acestora la dispoziția comisiei după avizarea de către Secretarul Șef și aprobarea directorului.
2.5.Alcătuirea de proceduri.
- Elaborarea drafturilor și actualizarea procedurilor operaționale (PO) specifice sarcinilor proprii din cadrul compartimentului Secretariat.
- Ținerea evidenței și arhivarea procedurilor operaționale aplicabile la nivelul compartimentului Secretariat;
3. COMUNICARE ȘI RELAȚIONARE
3.1.Asigurarea fluxului informațional al compartimentului
- Gestionarea operativă a corespondenței unității de învățământ: primirea, înregistrarea în registrul de intrare-ieșire și distribuirea adreselor, sesizărilor, petițiilor sau memoriilor primite de la elevi, părinți/reprezentanți legali și alte persoane/instituții.
- Pregătirea și afișarea la avizierul unității de învățământ (și în spațiile destinate) a modificărilor legislative apărute, a metodologiilor de aplicare a legii învățământului preuniversitar și a anunțurilor de interes public, la dispoziția Secretarului Șef sau a conducerii.
- Transmiterea către responsabilul cu administrarea site-ului unității a documentelor prevăzute de legislație pentru publicare (anunțuri, decizii, rapoarte, formulare tip), după avizarea acestora de către Secretarul Șef/Director.
3.2.Raportarea periodică pentru conducerea instituției
- Informarea operativă a Secretarului Șef și a conducerii unității de învățământ cu privire la corespondența urgentă intrată, petiții și termenele limita de răspuns.
- Sprijinirea activității de monitorizare legislativă prin identificarea și semnalarea către Secretarul Șef a modificărilor legislative și a metodologiilor aplicabile învățământului preuniversitar.
3.3.Asigurarea transparenței deciziilor din compartiment
- Pregătirea și tehnoredactarea situațiilor, raportărilor și statisticilor solicitate compartimentului Secretariat și înaintarea acestora către Secretarul Șef în vederea verificării, avizării și supunerii spre aprobare directorului unității.
- Furnizarea de informații de interes public cu respectarea normelor privind protecția datelor cu caracter personal (GDPR) și a circuitului documentelor aprobat de conducere.
3.4.Evidența, gestionarea și arhivarea documentelor
- Păstrarea în condiții de deplină securitate a documentelor specifice secretariatului, a actelor de studii (diplome, certificate) completate sau necompletate, a imprimatelor cu regim special și a registrelor matricole.
- Manipularea și depozitarea corespunzătoare a registrului matricol, cataloagelor și actelor de studii pentru a preveni deteriorarea, pierderea sau accesul neautorizat.
3.5.Asigurarea interfeței privind comunicarea cu beneficiarii directi și indirecți
- Executarea activităților curente de relații cu publicul (preluare cereri, eliberare adeverințe, furnizare de informații de rutină) în cadrul programului stabilit pentru activitatea cu elevii, părinții și personalul școlii.
- Promovarea unui comportament profesionist, empatic și obiectiv în relația cu elevii, părinții, cadrele didactice și partenerii externi ai unității de învățământ.
4. MANAGEMENTUL CARIEREI ŞI AL DEZVOLTĂRII PERSONALE
4.1.Identificarea nevoilor proprii de dezvoltare. 
- Autoevaluarea obiectivă a competențelor profesionale și identificarea necesarului de autoinstruire și formare continuă, în raport cu dinamica legislației din învățământul preuniversitar și evoluția sistemelor informatice folosite în secretariat.
- Analiza periodică a propriilor performanțe împreună cu Secretarul Șef, în vederea remedierii eventualelor lacune și eficientizării activității curente.
4.2.Participarea la activități de formare profesională și dezvoltare în carieră. 
- Identificarea surselor de informare de calitate (legislație actualizată, ghiduri de utilizare a aplicațiilor informatice specifice), programarea studiului individual și participarea la cursuri de perfecționare/formare continuă autorizate.
- Manifestarea interesului constant pentru nou, receptivitate la implementarea noilor proceduri/softuri de lucru și consecvență în procesul de autoinstruire.
- Aplicarea în activitatea zilnică a cunoștințelor și deprinderilor dobândite în cadrul programelor de formare profesională.
4.3.Participarea permanentă la instruirile organizate de inspectoratul școlar
- Participarea la ședințele de instruire, workshop-urile și întâlnirile de lucru organizate de Inspectoratul Școlar Județean (ISJ) sau de alte instituții abilitate.
-  Informarea Secretarului Șef și a conducerii unității cu privire la aspectele dezbătute, noile cerințe sau noutățile metodologice transmise în cadrul instruirilor.
- Culegerea datelor și întocmirea la termen a situațiilor specifice solicitate de ISJ, sub îndrumarea și cu avizul Secretarului Șef.
5. CONTRIBUŢIA LA DEZVOLTAREA INSTITUŢIONALĂ ŞI LA PROMOVAREA IMAGINII UNITĂŢII ŞCOLARE
5.1.Planificarea activității compartimentului prin prisma dezvoltării instituționale și promovarea imaginii școlii. 
-  Participarea la elaborarea planului operativ de lucru al compartimentului Secretariat, în colaborare și sub coordonarea Secretarului Șef, în acord cu Planul de Acțiune al Școlii (PAS).
-  Preocuparea permanentă pentru perfecționarea și îmbunătățirea pregătirii profesionale prin participarea la cursuri de formare, seminare și instruiri specifice, în vederea aplicării corecte și complete a legislației din învățământ.
-  Promovarea imaginii unității de învățământ prin oferirea unor servicii de secretariat de calitate, caracterizate prin promptitudine, profesionalism, amabilitate și rigurozitate în relația cu beneficiarii (elevi, părinți, cadre didactice, vizitatori).
5.2.Asigurarea permanentă a legăturii cu reprezentanții comunității locale privind activitatea compartimentului
-  Colaborarea cu reprezentanții comunității locale (Primărie, Inspectorat Școlar, Direcția de Asistență Socială, Arhivele Naționale, alte instituții partenere), prin furnizarea la timp a datelor și documentelor solicitate, la indicația Secretarului Șef sau a Directorului.
-  Asigurarea unei bune comunicări instituționale în vederea consolidării parteneriatului dintre unitatea de învățământ și mediul local.
5.3.Îndeplinirea altor atribuții dispuse de șeful ierarhic superior și/sau directorul, care pot rezulta din necesitatea derulării în bune condiții a atribuțiilor aflate în sfera sa de responsabilitate
- Executarea la timp și în condiții de calitate a sarcinilor suplimentare repartizate direct de către Secretarul Șef sau Directorul unității de învățământ, specifice domeniului de activitate al secretariatului.
-  În funcție de nevoile specifice ale unității de învățământ, salariatul este obligat să îndeplinească și alte sarcini repartizate de angajator/șeful ierarhic, în condițiile legii și ale fișei postului.
5.4.Respectarea ROI, normelor și procedurilor de sănătate și securitate a muncii, de PSI și ISU pentru toate tipurile de activități desfășurate în cadrul unității de învățământ
- Respectarea strictă a Regulamentului de Ordine Interioară (ROI), a ROFUIP și a procedurilor interne ale unității.
- Participarea la instruiri și respectarea normelor de SSM, PSI și ISU pentru toate activitățile desfășurate.
-  Menținerea unui mediu de lucru sigur și igienic, prin utilizarea corectă a echipamentelor din birou și menținerea ordinii la locul de muncă.
-  Păstrarea confidențialității și securității spațiului de lucru prin blocarea calculatorului și securizarea documentelor la părăsirea biroului.
6. CONDUITA PROFESIONALĂ 
6.1.Manifestarea atitudinii morale și civice 
-  Utilizarea unui limbaj civilizat, politicos și respectuos în toate relațiile cu elevii, părinții, colegii și vizitatorii.
-  Păstrarea unei ținute decente și a unei conduite adecvate mediului școlar.
-  Cunoașterea și respectarea Codului de Etică aplicabil personalului din învățământul preuniversitar.
6.2. Respectarea și promovarea deontologiei profesionale 
- Dovedirea unui nivel ridicat de profesionalism și stăpânirea legislației/procedurilor specifice activității de secretariat.
- Manifestarea spiritului de echipă și colaborarea eficientă cu Secretarul Șef, conducerea și restul personalului.
-  Asumarea responsabilității personale în îndeplinirea la timp și corectă a sarcinilor repartizate.
-  Păstrarea confidențialității privind datele cu caracter personal (GDPR) și informațiile interne ale unității de învățământ.
7. RESPONSABILITĂŢILE POSTULUI:
7.1. Legat de activităţile specifice, răspunde de:
-  Calitatea, acuratețea și corectitudinea activităților curente de secretariat repartizate.
-  Întocmirea corectă și la timp a situațiilor, datelor și raportărilor solicitate.
-  Îndeplinirea la timp și întocmai a sarcinilor specifice trasate de Secretarul Șef sau de directorul unității (ordonatorul de credite).
-  Calitatea și veridicitatea informărilor furnizate conducerii și Secretarului Șef.
-  Reprezentarea unității de învățământ la întâlniri sau grupuri de lucru specifice activității de secretariat, la solicitarea conducerii.
7.2.LEGAT DE DISCIPLINA MUNCII, RĂSPUNDE DE:
-  Perfecționarea și îmbunătățirea permanentă a pregătirii profesionale și a cunoștințelor legislative de specialitate.
-  Păstrarea confidențialității informațiilor, datelor cu caracter personal (GDPR) și a documentelor interne ale unității.
-  Utilizarea judicioasă și eficientă a resurselor materiale și logistice din dotarea biroului, exclusiv în interesul unității școlare.
-  Respectarea strictă a prevederilor normativelor interne (ROI, ROFUIP) și a procedurilor de lucru specifice postului.
-  Adoptarea permanentă a unui comportament profesionist, menit să promoveze imaginea și interesele unității de învățământ.
-  Implicarea activă și sprijinirea echipei în vederea soluționării situațiilor de criză sau neprevăzute care afectează activitatea unității.
7.3.OBLIGAŢII PE LINIE DE SECURITATE ŞI SĂNĂTATE ÎN MUNCA
-  Semnalarea imediată către conducătorul locului de muncă / Secretarul Șef a oricăror defecțiuni constatate la echipamentele din dotare.
-  Respectarea disciplinei muncii și interdicția de a părăsi locul de muncă fără aprobare (cu excepția situațiilor de pericol iminent) sau de a introduce/consuma băuturi alcoolice ori substanțe interzise în incinta școlii.
-  Respectarea instrucțiunilor proprii de SSM, menținerea curățeniei, ordinii și igienei la birou pe parcursul și la finalul programului de lucru.
-  Participarea la instruiri și însușirea permanentă a măsurilor și procedurilor de securitate și sănătate în muncă.
-  Anunțarea imediată a conducătorului locului de muncă în cazul producerii unui accident de muncă, acordarea primului ajutor și păstrarea nealterată a stării de fapt a evenimentului (dacă nu este necesară intervenția pentru limitarea efectelor).
7.4.OBLIGATII PRIVIND APARAREA IMPOTRIVA INCENDIILOR:
- Respectarea strictă a regulilor, măsurilor și instrucțiunilor de apărare împotriva incendiilor aduse la cunoștință de angajator.
- Utilizarea corectă a echipamentelor și aparaturii conform instrucțiunilor tehnice; interdicția de a efectua manevre neautorizate sau modificări la instalațiile de protecție împotriva incendiilor.
-  Comunicarea imediată către conducătorul locului de muncă a oricărei încălcări a normelor PSI, a defecțiunilor la mijloacele de stingere sau a situațiilor generatoare de pericol de incendiu.
-  Cooperarea activă cu cadrul tehnic PSI / cadrul desemnat cu atribuții în domeniul apărării împotriva incendiilor pentru punerea în aplicare a măsurilor de siguranță.
II. ALTE ATRIBUŢII
	Având în vedere nevoile specifice de dezvoltare, organizare şi funcţionare ale unităţii de învăţământ,
angajatorul stabileşte prin decizii interne de numire, în limitele competenţelor prevăzute de legislaţia
în vigoare. Salariatul este obligat să îndeplinească atribuţiile precizate în deciziile interne de numire și rezultate din responsabilitățile  suplimentare repartizate de angajator, iar pentru aceasta, deciziile interne de numire devin anexe la fişa postului salariatului în condiţiile precizate anterior:
	
                RĂSPUNDERE DISCIPLINARĂ: 
	Neîndeplinirea sarcinilor de seviciu sau îndeplinirea în alt mod necorespunzător atrage după sine diminuarea calificativului şi/sau sancţionarea disciplinară, conform prevederilor legii.
	Se interzice condiționarea eliberării adeverințelor, foilor matricole, caracterizărilor și a oricăror acte de studii sau documente școlare, de obținerea de beneficii materiale


	DIRECTOR,
	Semnătura titularului de luare la cunoştinţă:

	Prof. 
	

	

____________________
	

_____________________

	

	
Data _______________

	

	Am primit 1 exemplar

____________________

